અટલજીના નિધન પર સ્વર-સામ્રાજ્ઞી કોકિલકંઠી લતા મંગેશકરના ટ્વિટે દેશના કરોડો લોકોની લાગણીને છલકાવી દીધી છે. લતાજીએ ટ્વિટમાં લખ્યું છે કે, ‘ઋષિ તુલ્ય અટલજીના સ્વર્ગવાસના સમાચાર સાંભળીને મને એવું લાગ્યું કે જાણે મારા પર આભ તૂટી પડ્યું છે. હું તેમને પિતા સમાન માનતી હતી. તો તેઓએ પણ મને દીકરી બનાવી હતી. તેઓ મને એટલા બધા પ્રિય હતા કે હું તેમને દાદા કહેતી હતી. આજે મને એટલંુ જ દુઃખ થયંુ છે જેટલું મારા પિતાના નિધન પર થયું હતું. પ્રભુ તેમની આત્માને શાંતિ આપે.’ અમિતાભ બચ્ચને ભાવપૂર્ણ શ્રદ્ધાંજલિ આપતા કહ્યું, ‘એક મહાન નેતા, પ્રખ્યાત કવિ, અદ્ભુત વક્તા પ્રવક્તા, મિલનસાર વ્યક્તિત્વને મારી શ્રદ્ધાંજલિ. બાબુજી તેમના પ્રશંસક હતા અને તે બાબુજીના દરેકના ચહિતા અને સારા લીડર હતા.’